Deuteronomium 4:25, 26
25 "As julle kinders en kleinkinders het en lank in die land gewoon het en julle dan goddeloos optree deur enige soort beeld te maak+ en deur te doen wat sleg is in die oë van Jehovah julle God en hom aanstoot gee,+ 26 dan neem ek vandag die hemel en die aarde as getuies teen julle dat julle beslis vinnig uit die land sal verdwyn wat julle in besit gaan neem nadat julle deur die Jordaanrivier getrek het. Julle sal nie lank in die land woon nie. Julle sal heeltemal vernietig word.+
Deuteronomium 30:17, 18
17 "Maar as jou hart afwyk+ en jy nie luister nie, en jy verlei word en voor ander gode neerbuig en hulle dien,+ 18 dan sê ek vandag vir jou dat jy sekerlik sal sterf.+ Jy sal nie lank lewe in die land wat jy gaan besit nadat jy deur die Jordaanrivier getrek het nie.